162 SOME OLD DOCUMENTS. 



dampneyr envers luy pour luy respondre illenquez sur la 

 demande et poursuite dune certayne servitude ffyeuffal et tou- 

 chant servitude d'heritage et fieu lay Cest a savoir a cause de luy 

 assembleyr advenyr porteir...tous leur dixmez tout entierement 

 et a leurs despens et coustages et en finaultes deritage la ou il 

 pleroyt au dit procurator ou a son commandement a cause 

 comme dit est. Par quoy veu ceux considerez que la dicte 

 cause ou ceux qui touche servitude appartenant et descendant 

 a heritage est et appartient de droit et justice a la jurisdicion 

 de mon dit Seignour et de sa dicte court en la dicte isle tout 

 playnement et a nnl aultre si comme par commun oppinion et 

 deliberacion davys des dits jureys dessus nomeys ovesques la 

 relacion et assentement de Richard leMaesurer jurey semblable- 

 ment et soy consentant ovesques eulx a estes sur ceu regardey 

 et desclarey tout accordablement et selonc droit et que sur ceu 

 et chescunes dez choses dessus dictes estes et en presence des 

 dits jureys suymes dewement et playnenient informeye. Et 

 que si teilles entreprinzes ou procez avoyent lyeu ce seroit du 

 tout contre les droits et prerogatives appartenants a la jurisdic- 

 ion et dignitey de la tres haulte et tres excellente seygnorye de 

 mon dit seignour, mandons et commandons par ces presentes 

 fermement et expressement de par mon dit Seignour en- 

 chargeons a lavant dit procurator comme dit est ou a ses 

 commys deputeys ou attourneys si aulcuns en a en ycelle partie 

 et sur la payne dessus dicte et teille comme par la dicte court 

 de mon dit Seignour sont tauxeye et ordoneye que cez lettres 

 vewes et a lui appararey et demonstreyes yl se deporte et 

 desiste tout playnement tost et sans delay de sa dicte cause ou 

 procez et poursuite oveques toutes les dependances dicelle cause 

 einssuy par luy entreprinse et contre les ditz exposans et 

 chescuns deulx comme dit est et que jl par luy ne par aultruy 

 en nom de luy a cause de ceu ne les moleste vexe ou travaille 

 ou aulcun deulx ne les tracte ou faesche tracter en auscune 

 manyere en ycelle ditte court ne aultre part en court deglise par 

 nulle voye ou occasion des choses dessus dictes — si ce ne soit 

 tout seullement en la court de mon dit seigneur et par devant 

 les juges et officiers de la dicte court yllenques si bon luy 

 semble a ceu faire pour sa partie. Desquelx regart et 

 desclaracion des dits jureys dessus nommey les dits exposants et 

 complegnants comme dit est nous requiserant lettres de nostre 

 record et nous leur octroyasmes par le regard des dits jureys 

 et selonc droyt. En tesmoing dequielle chose le seel de la 

 baillie de la dicte isle de Guernesey a ces presentes lettres est 

 appendu ffait et donney comme dessus est dit le disisme jour du 

 moes de mars Ian de grace mil quatre cents trente et troys. 



